Polisie veroordeel ‘lafhartige’ brandstigtingArgieffoto ter illustrasie: Facebook. Die Oos-Kaapse polisie het die brand waarin ŉ plaaslike politikus se huis in die slag gebly het, ten sterkste veroordeel. Kapt. Khaya Tonjeni, Oos-Kaapse polisiewoordvoerder, sê onbekende brandstigters het Vrydag kort ná middernag ŉ plaaslike raadslid se huis op die nedersetting Msizazwe in die Mbizana- munisipale gebied aan die brand gesteek. Die polisiebestuur bestempel dié optrede as “lafhartig”. Die nooddienste is na die toneel ontbied, waarna ŉ saak van brandstigting aanhangig gemaak is. Speurders van Mbizana stel ondersoek in, sê Tonjeni. “Niemand is nog in hegtenis geneem nie, maar ondersoekers werk hard daaraan om leidrade op te volg.” Vriendskaplike maniere moet ondersoek word om geskille te besleg. Die polisie doen ŉ beroep op enigeen met inligting wat hulle kan help om die verdagtes spoedig aan te keer om ao. Vuyani Geza by 082 387 3714 te bel. “Ons kan nie toelaat dat mense mekaar se huise of eiendom aan die brand steek nie, ongeag meningsverskille of redes,” sê genl.maj. André Swart, waarnemende provinsiale polisiekommissaris. “Vriendskaplike maniere moet ondersoek word om geskille te besleg, pleks daarvan dat mense hulle tot geweld, wetteloosheid en die vernietiging van eiendom wend.”